CELEX: 62009TJ0081
Language: lt
Date: 2011-07-13
Title: 2011 m. liepos 13 d. Bendrojo Teismo (šeštoji kolegija) sprendimas.#Graikijos Republika prieš Europos Komisiją.#ERPF - Finansinės paramos sumažinimas - Veiklos programa, priskiriama tikslui Nr. 1 (1994-1999 m.), "Prieigos keliai ir kelių infrastruktūros ašys" Graikijoje - Komisijos perduodamos pagalbinės užduotys trečiosioms šalims - Profesinė paslaptis - Finansinių pataisų dydis - Komisijos diskrecija - Teisminė kontrolė.#Byla T-81/09.

2011 m. liepos 13 d. Bendrojo Teismo (šeštoji kolegija) sprendimas Graikija prieš Komisiją
      (Byla T‑81/09)
      „ERPF – Finansinės paramos sumažinimas – Veiklos programa, priskiriama tikslui Nr. 1 (1994–1999 m.), „Prieigos keliai ir kelių infrastruktūros ašys“ Graikijoje – Komisijos perduodamos pagalbinės užduotys trečiosioms šalims – Profesinė paslaptis – Finansinės korekcijos dydis – Komisijos diskrecija – Teisminė kontrolė“
      1.                     Ekonominė ir socialinė sanglauda – Struktūrinė parama – Sąjungos finansavimas – Komisijos kontrolės ir tikrinimo vietoje įgaliojimai
            – Komisijos galimybė pasinaudoti privačių subjektų pagalba atliekant kontrolę – Ribos (Tarybos reglamentas Nr. 4253/88 ir
            Reglamento Nr. 1605/2002 54 ir 57 straipsniai; Komisijos reglamento Nr. 2064/97 12 straipsnis) (žr. 25, 26, 31 punktus)
      2.                     Institucijų aktai – Motyvavimas – Pareiga – Apimtis – Komisijos sprendimas, kuriuo nurodoma grąžinti dalį finansinės paramos
            – Nuoroda į naudos gavėjui perduotą audito ataskaitą – Leistinumas (EB 253 straipsnis) (žr. 41, 42 punktus)
      3.                     Ekonominė ir socialinė sanglauda – Struktūrinė parama – Sąjungos finansavimas – Nacionalinių valdžios institucijų atliekama
            išsami paramos gavėjų finansinių įsipareigojimų laikymosi kontrolė – Nuo vykdymo tarnybos nepriklausomos tarnybos parengtas
            pareiškimas dėl išlaidų atitikties reikalavimams – Pareiškimas kaip pagrindinis ir patikimas įrodymas – Komisijos pareiga
            atlikti naują tyrimą – Nebuvimas (Tarybos reglamento Nr. 4253/88 23 straipsnis ir 24 straipsnio 2 dalis; Komisijos reglamento
            Nr. 2064/97 8 straipsnis) (žr. 58, 59 punktus)
      4.                     Ekonominė ir socialinė sanglauda – Struktūrinė parama – Sąjungos finansavimas – Finansinės paramos sumokėjimas – Sąlyga –
            Paramos gavėjui taikomų pareigų laikymasis – Komisijos pareiga peržiūrėti Sąjungos įnašą, kai gavėjas nesilaiko dalies pareigų
            – Apimtis ir ribos (Tarybos reglamento Nr. 4253/88 23 ir 24 straipsniai; Komisijos reglamentas Nr. 2064/97) (žr. 63, 64, 68,
            96 punktus)
      5.                     Teisės aktų derinimas – Viešojo pirkimo sutarčių sudarymo procedūros – Sutarčių sudarymo sąlygos ir tvarka – Perkančiosios
            organizacijos padaryti pakeitimai vykstant procedūrai – Vienodo požiūrio į konkurso dalyvius principo ir skaidrumo reikalavimo
            pažeidimas (žr. 104–108 punktus)
      6.                     Ekonominė ir socialinė sanglauda – Struktūrinė parama – Sąjungos finansavimas – Finansinės paramos sumažinimas dėl pažeidimų
            – Finansinės korekcijos dydžio nustatymas – Komisijos diskrecija – Ribos – Teisminė kontrolė (žr. 142 punktą)
      Dalykas
      
         
               Prašymas panaikinti 2008 m. gruodžio 15 d. Komisijos sprendimą C (2008) 8573, kuriuo sumažinama 30 104 470,47 eurų Europos
                  regioninės plėtros fondo (ERPF) finansinė parama, suteikta Graikijai pagal veiklos programą „Prieigos keliai ir kelių infrastruktūros
                  ašys“ 1994 m. gruodžio 16 d. Komisijos sprendimu C (94) 3579 patvirtinti ERPF paramą.
               
            Rezoliucinė dalis
      
         
                  1.
               
               
                  
               
               
                  	Panaikinti 2008 m. gruodžio 15 d. Komisijos sprendimą C (2008) 8573, kuriuo sumažinama Europos regioninės plėtros fondo (ERPF)
                     finansinė parama, suteikta Graikijai, tiek, kiek jame numatyta, pirma, 506 303 eurų projekto „Isthmos – Galota“ pataisa ir,
                     antra, 684 343 eurų projekto „Carrefour de Polymylos (sutartis 928)“ pataisa.
                  
               
            
         
                  2.
               
               
                  
               
               
                  	Atmesti likusią ieškinio dalį.
               
            
         
                  3.
               
               
                  
               
               
                  	Graikijos Respublika padengia savo ir 80 % Europos Komisijos bylinėjimosi išlaidų.
               
            
         
                  4.
               
               
                  
               
               
                  	Komisija padengia 20 % savo bylinėjimosi išlaidų.